section_heading: Rudarenje Weba
paragraph_text: Rudarenje web-a je privlačno raznim tvrtkama (personalizirani marketing), pa i vladinim organizacijama (borba protiv terorizma). Tvrtke mogu uspostaviti bolje odnose sa svojim potrošačima jer mogu bolje upoznati potrebe potrošača, i brže reagirati na njihove upite. Postoje i problemi kod Rudarenja web-a. Sama tehnologija Web mininga ne uzrokuje nikakve probleme, dok korištenje te tehnologije na osobnim podatcima može činiti štetu. Najveći takav problem bi bio narušavanje privatnosti. Privatnost je narušena kada su informacije o nekom pojedincu dobivene, korištene i diseminirane bez njegova znanja i dopuštenja. Još jedan takav problem je da tvrtke koje prikupljaju podatke za neku određenu svrhu, mogu te podatke koristiti za nešto posve drukčije. Istina je da su te tvrtke odgovorne za sva izdavanja tih podataka, i ako se primijete nekakve nepravilnosti slijedi ih sudska tužba, ali nema zakona koji ih sprječava da trguju tim podatcima. Kako popularnost World Wide Weba i dalje raste, postoji rastuća potreba za razvijanjem novih alata i tehnika koje će poboljšati njegovu cjelokupnu korisnost.<br> Rudarenje web-a, u usporedbi s rudarenjem podataka koje je postojalo i prije Internet eksplozije, uključuje novu paradigmu prikupljanja, integracije i analize podataka. Rudarenje web-a uključuje prepoznavanje uzoraka preko aktivnosti koje se odvijaju na mreži. Ta analiza podataka dovodi do povećanja prodaje, povećanja raznih prilika i ciljanja na određene proizvode ili usluge.